„A. Podložno stavcima od C. do G. svaka izvještajna financijska institucija izvješćuje nadležno tijelo svoje države članice.

„3. Neovisno o stavku B. podstavcima 1. i 2., izvještajni operater platforme nije dužan prikupljati informacije iz stavka B. podstavka 1. točaka od (b) do (e) i stavka B. podstavka 2. točaka od (b) do (f) ako se oslanja na izravnu potvrdu identiteta i rezidentnosti prodavatelja putem usluge identifikacije koju su država članica ili Unija stavile na raspolaganje radi utvrđivanja identiteta i porezne rezidentnosti prodavatelja. Ako se izvještajni operater platforme oslonio na uslugu identifikacije kako bi utvrdio identitet i poreznu rezidentnost prodavatelja o kojem se izvješćuje, bit će potrebno navesti ime, identifikacijsku oznaku te usluge i državu članicu izdavanja;”;

C. Podaci navedeni u podstavku 3. dostavljaju se do 31. siječnja kalendarske godine koja slijedi nakon godine na koju se informacije odnose. Prve informacije dostavljaju se za relevantnu kalendarsku godinu ili drugo odgovarajuće razdoblje izvješćivanja od 1. siječnja 2026.

(a)pravni naziv;

(b)adresu;

(c)državu(-e) članicu(-e) rezidentnosti u svrhu oporezivanja;

(d)za svaku osobu o kojoj se izvješćuje, PIB za svaku državu članicu;

(e)u slučaju subjekta korisnika kriptoimovine koji nije aktivni subjekt ili isključena osoba, informacije opisane u stavku C. podstavku 1. o svakoj osobi koja ima kontrolu nad subjektom korisnikom kriptoimovine te uloge na temelju kojih je svaki korisnik o kojem se izvješćuje osoba koja ima kontrolu nad subjektom, ako već nisu utvrđene na temelju postupaka dubinske analize klijenta;

(f)ako je primjenjivo, informacije o kriterijima koje ispunjava kako bi ga se smatralo aktivnim subjektom ili isključenom osobom.

3.Neovisno o stavku C. podstavcima 1. i 2., od izvještajnog pružatelja usluga povezanih s kriptoimovinom ne zahtijeva se prikupljanje informacija iz stavka C. podstavka 1. točaka od (b) do (e) i stavka C. podstavka 2. točaka od (b) do (f) ako se oslanja na izjavu o rezidentnosti korisnika kriptoimovine pribavljenu upotrebom usluge identifikacije koju je na raspolaganje stavila država članica ili Unija radi utvrđivanja identiteta i porezne rezidentnosti korisnika kriptoimovine; u slučaju da se izvještajni operater platforme oslonio na uslugu identifikacije kako bi utvrdio identitet i poreznu rezidentnost korisnika kriptoimovine o kojem se izvješćuje, zahtijevat će se ime, identifikacija oznaka i država članica izdavanja.

D. Opći zahtjevi za dubinsku analizu

1.Izvještajni pružatelj usluga povezanih s kriptoimovinom koji je ujedno i financijska institucija za potrebe ove Direktive može se osloniti na postupke dubinske analize provedene u skladu s odjeljcima IV. i VI. Priloga I. ovoj Direktivi za potrebe postupaka dubinske analize u skladu s ovim odjeljkom. Izvještajni pružatelj usluga povezanih s kriptoimovinom može se osloniti i na izjavu o rezidentnosti koja je već pribavljena u druge svrhe oporezivanja, pod uvjetom da takva izjava o rezidentnosti ispunjava zahtjeve iz stavka C. ovog odjeljka.

2.Izvještajni pružatelj usluga povezanih s kriptoimovinom može se osloniti na treću stranu kako bi ispunio obveze dubinske analize utvrđene u ovom odjeljku III., ali za takve obveze i dalje je odgovoran izvještajni pružatelj usluga povezanih s kriptoimovinom.

ODJELJAK IV.



DEFINICIJE

Sljedeći pojmovi imaju značenja utvrđena u nastavku:

A. Kriptoimovina o kojoj se izvješćuje

1.„Kriptoimovina” znači kriptoimovina kako je definirana u Uredbi XXX.

2.„Digitalna valuta središnje banke” znači svaka digitalna fiducijarna valuta koju je izdala središnja banka ili druga monetarna institucija.

3.„Središnja banka” znači institucija koja je, na temelju zakona ili odobrenja tijela vlasti, osim tijela vlasti same jurisdikcije, glavno tijelo za izdavanje sredstava namijenjenih optjecaju u svojstvu valute. Takva institucija može uključivati tijelo odvojeno od tijela vlasti jurisdikcije, bez obzira na to je li u potpunom ili djelomičnom vlasništvu jurisdikcije.

4.„Kriptoimovina o kojoj se izvješćuje” znači svaka kriptoimovina osim digitalne valute središnje banke, elektroničkog novca, tokena elektroničkog novca ili svaka kriptoimovina za koju je izvještajni pružatelj usluga povezanih s kriptoimovinom na odgovarajući način utvrdio da se ne može upotrebljavati u svrhu plaćanja ili ulaganja.

5.„Elektronički novac” ili „e-novac” znači elektronički novac ili e-novac kako je definiran Direktivom 2009/110/EZ. Za potrebe ove Direktive pojam „elektronički novac” ili „e-novac” ne uključuje proizvod stvoren isključivo radi lakšeg prijenosa sredstava od klijenta do druge osobe u skladu s klijentovim uputama. Proizvod nije stvoren samo radi lakšeg prijenosa sredstava ako se, u redovnom poslovanju subjekta prenositelja, sredstva povezana s takvim proizvodom drže dulje od 60 dana nakon primitka uputa za olakšavanje prijenosa ili ako se, u slučaju izostanka uputa, ta sredstva zadržavaju dulje od 60 dana nakon primitka sredstava.

6.„Token elektroničkog novca” ili „token e-novca” znači token elektroničkog novca ili token e-novca kako je definiran u Uredbi XXX.